Kristers Gudļevskis

Kristers Gudļevskis (dzimis  Aizkrauklē) ir latviešu hokejists, spēlē vārtsarga pozīcijā, Latvijas hokeja izlases dalībnieks. Pašlaik (2025) pārstāv Vācijas hokeja līgas vienību Fischtown Pinguins.

 Spēlētāja karjera 
Pieaugušo hokejā Gudļevskis debitēja 2009.—2010. gada sezonā, spēlējot Latvijas hokeja līgā HK Ogre komandā. Vairākas sezonas Gudļevskis aizvadījis Krievijas Jaunatnes hokeja līgas kluba HK Rīga sastāvā.  K. Gudļevskis spēlēja Jaunatnes hokeja līgas Zvaigžņu spēlē. delfi.lv  2012.—13. gada sezonā debitēja KHL kluba Rīgas "Dinamo" sastāvā.

2013. gada NHL draftā viņu Tampabejas "Lightning" izraudzījās piektajā kārtā ar kopējo 124. kārtas numuru. Viņš kļuva par 29. Latvijas hokejistu un vienīgi otro vārtsargu pēc Artūra Irbes, kas ticis izvēlēts NHL draftā. 26. oktobrī Gudļevskis debitēja Amerikas hokeja līgā, taču pēc veiksmīgi aizvadītām četrām spēlēm tika nosūtīts atpakaļ uz ECHL. Decembra sākumā atgriezās Sirakjūsas "Crunch" rindās, komandas vārtos spēles laiku dalot ar Sedriku Dežardēnu. Sezonas gaitā vairākkārt tika izsaukts arī uz NHL klubu Tampabejas "Lightning", 2014. gada 8. februārī tiekot pieteikts arī spēlei pret Detroitas "Red Wings", kuru gan latviešu vārtsargs noraudzījās no komandas rezervistu soliņa.

Regulārās sezonas izskaņā nopietnu savainojumu guva komandas pamatvārtsargs Bens Bišops, kā rezultātā Gudļevskis jau ceturto reizi tika izsaukts uz NHL klubu. NHL latvietis debitēja  spēlē pret Kolumbusas "Blue Jackets", kuru "Lightning" uzvarēja ar 3—2 (Gudļevskis atvairīja 36 pretinieku metienus), viņš arī tika atzīts par spēles lielāko zvaigzni. Gudļevskis kļuva par pirmo vārtsargu pasaulē, kas vienas sezonas laikā spēlējis ECHL, AHL, NHL un Olimpiskajās spēlēs. Viņš ir 20. Latvijas hokejists, kas spēlējis NHL.

Stenlija kausa izcīņas pirmajā kārtā "Lightning" tikās ar Monreālas "Canadiens" vienību. Sērijas otrajā spēlē, rezultātam esot 1—3, pāris minūtes pirms mača beigām Gudļevskis devās laukumā, nomainot Lindbeku. Jau pirmajā uzbrukumā uz Gudļevska vārtiem "Canadiens" guva ceturtos vārtus. Gudļevskis komandas vārtos aizvadīja arī sērijas ceturto spēli, kurā "Lightning" piekāpās "Canadiens" ar 3:4 un līdz ar to izstājās no Stenlija kausa izcīņas, piekāpjoties "Canadiens" sērijā ar 0—4.

2014.—15. gada sezonas ievadā dalīja spēles laiku Sirakjūsas "Crunch" vārtos ar Andreju Vasiļevskis, taču pēc tam, kad Vasiļevskis tika izsaukts uz "Lightning", kļuva par komandas pamatvārtsargu, tās sastāvā aizvadot 46 spēles. Stenlija kausa izcīņas gaitā tika izsaukts uz Tampabejas "Lightning". "Lightning" sasniedza Stenlija kausa finālsēriju, kurā gan piekāpās Čikāgas "Blackhawks" hokejistiem. Bena Bišopa savainojuma dēļ vienai no finālsērijas spēlēm Gudļevskis tika pieteikts kā "Lightning" otrais vārtsargs. 2017. gada 1. jūlijā "Lightning" tiesības uz Gudļevski aizmainīja Ņujorkas "Islanders", īsi pēc tam spēlētājam ar "Islanders" parakstot divvirziena līgumu. Nākamo sezonu Gudļevskis pilnībā aizvadīja AHL.

2018. gada jūnijā Gudļevskis atgriezās Rīgas "Dinamo".

Pārstavot 2023. gadā Zviedrijas hokeja klubu MoDo Zviedrijas Allsvenskan otrā līgā, izcīnija čempiona titilu vinējot fināla spēļu sērijā 4-3 Stokholmas Djurgarden hokeja vienību.

2024. gadā Gudļevskis atgriezās Vācijas hokeja līgas vienībā Fištaunas "Pinguins" kur finālā viņa vienība piekāpas Berlīnes "Eisbaren" iegūstot Kristeram līgas vicečempiona titulu.

 Latvijas izlase 
Latvijas izlases rindās debitēja 2013. gada 7. aprīļa pārbaudes spēlē ar Zviedriju, taču vien pāris nedēļas vēlāk kopā ar izlasi devās uz 2013. gada Pasaules čempionātu, tajā dalot spēles laiku ar Edgaru Masaļski. Latvijas jaunatnes izlašu sastāvā spēlējis 2011. gada Pasaules čempionāta 1. divīzijā U-20 vecuma grupā, kurā tika izcīnīta ceļazīme uz 2012. gada Pasaules čempionāta augstāko divīziju.

Piedalījās 2014. gada ziemas olimpiskajās spēlēs, kur stāvēja Latvijas izlases vārtos divās spēlēs, tostarp ceturtdaļfināla spēlē pret Kanādu, ko Latvija zaudēja ar 1—2, bet vārtsargs atvairīja 55 kanādiešu metienus.

 Karjeras statistika 
 Klubu statistika 
     Regulārā sezona   Izslēgšanas spēles Sezona Klubs Līga            2009—10 HK Ogre Latvija 9 6,12 —  — — — 2009—10 HK Ozolnieki/Juniors Baltkrievija—2 31 — — — — — 2010—11 HK Rīga MHL 49 2,20 92,0 3 4,16 86,2 2011—12 HK Rīga MHL 40 2,39 91,8 4 3,50 89,6 2012—13 Rīgas "Dinamo" KHL 2 2,18 92,1 — — — 2012—13 HK Rīga MHL 56 2,09 92,7 3 7,42 74,7 2012—13 HK Juniors Rīga MHL-B 2 3,00 91,3 — — — 2012—13 HK Juniors Rīga Latvija — — — 1 1,02 — 2013—14 Tampabejas "Lightning" NHL 1 2,00 94,7 2 3,02 90,0 2013—14 Sirakjūsas "Crunch" AHL 34 2,68 90,1 — — — 2013—14 Floridas "Everblades" ECHL 11 1,83 92,5 — — — 2014—15 Sirakjūsas "Crunch" AHL 46 2,81 90,0 3 4,96 83,3 2015—16 Tampabejas "Lightning" NHL 1 1,00 96,9 — — — 2015—16 Sirakjūsas "Crunch" AHL 41 2,83 90,7 — — — 2016—17 Tampabejas "Lightning" NHL 1 0,00 100 — — — 2016—17 Sirakjūsas "Crunch" AHL 37 2,65 89,7 1 0,00 100 2017—18 Bridžportas "Sound Tigers" AHL 37 2,83 89,7 — — — 2018—19 Rīgas "Dinamo" KHL 31 2,37 91,0 — — — 2019—20 Rīgas "Dinamo" KHL 9 3,45 86,3 — — — 2019—20 Fištaunas "Pinguins" Vācija 25 2,65 90,4 — — — 2020—21 Villacher SV ICEHL 27 2,80 91,3 — — — 2020—21 Bratislavas "Slovan" Slovākija 7 2,57 91,4 4 13,99 75,6 2021—22 Bratislavas "Slovan" Slovākija 17 2,52 90,9 — — — 2021—22 Brynäs IF Zviedrija 5 2,00 92,1 1 10,62 72,7 2022—23 Modo Hockey Zviedrija-2 39 1,88 92,0 15 2,09 91,8 2023—24 Fištaunas "Pinguins" Vācija 45 2,09 91,4 14 2,16 92,1 2024—25 Fištaunas "Pinguins" Vācija 28 1,91 93,0 6 3,04 88,1 Kopā NHL 3 1,37 95,9 2 3,02 90,0

 Izlases statistika 
      Gads Izlase Turnīrs      2010 Latvija PČ-U18 6 5,13 85,6 2011 Latvija PČ-U20 B 1 1,00 94,1 2012 Latvija PČ-U20 5 5,15 86,5 2013 Latvija PČ 4 2,22 92,5 2014 Latvija OS 2 3,54 92,0 2014 Latvija PČ 4 3,79 89,1 2018 Latvija PČ 2 4,97 83,9 2019 Latvija PČ 4 2,01 90,9 2023 Latvija PČ — — — 2024 Latvija PČ 4 3,19 90,6 2025 Latvija PČ 6 2,85 87,6

 Atsauces 

 Ārējās saites 

Kategorija:1992. gadā dzimušie
Kategorija:Aizkrauklē dzimušie
Kategorija:Latvijas hokejisti
Kategorija:Rīgas "Dinamo" spēlētāji
Kategorija:Tampabejas "Lightning" spēlētāji
Kategorija:Ņujorkas "Islanders" spēlētāji
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs